CELEX: 
Language: el
Date: 1984-03-15 00:00:00
Title: Απόφαση του Συμβουλίου της 5ης Μαρτίου 1984 για τη σύναψη συμφωνίας υπό μορφή ανταλλαγής επιστολών για τροποποίηση του προσωρινού διακανονισμού εναρμονισμένης στάσης μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας σχετικά με τις αμοιβαίες συναλλαγές τυριών #Συμφωνία υπό μορφή ανταλλαγής επιστολών για τροποποίηση του προσωρινού διακανονισμού εναρμονισμένης στάσης μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας σχετικά με τις αμοιβαίες συναλλαγές τυριών

Avis juridique important

|

31984D0144

84/144/ΕΟΚ: Απόφαση του Συμβουλίου της 5ης Μαρτίου 1984 για τη σύναψη συμφωνίας υπό μορφή ανταλλαγής επιστολών για τροποποίηση του προσωρινού διακανονισμού εναρμονισμένης στάσης μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας σχετικά με τις αμοιβαίες συναλλαγές τυριών  

Επίσημη Εφημερίδα αριθ. L 072 της 15/03/1984 σ. 0029 Ισπανική ειδική έκδοση: Κεφάλαιο 03 τόμος 30 σ. 0017  Πορτογαλική ειδική έκδοση : Κεφάλαιο 03 τόμος 30 σ. 0017 

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 5ης Μαρτίου 1984  για τη σύναψη συμφωνίας υπό μορφή ανταλλαγής επιστολών για τροποποίηση του προσωρινού διακανονισμού εναρμονισμένης στάσης μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας σχετικά με τις αμοιβαίες συναλλαγές τυριών  (84/144/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  τον προσωρινό διακανονισμό εναρμονισμένης στάσης μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας σχετικά με τις αμοιβαίες συναλλαγές τυριών,  τη σύσταση της Επιτροπής,  Εκτιμώντας:  ότι κρίθηκε σκόπιμο να τροποποιηθούν ορισμένες διατάξεις του ανωτέρω διακανονισμού, ώστε να προσαρμοστούν καλύτερα στις πραγματικές ανάγκες της αγοράς·  ότι η Επιτροπή ανέλαβε να διεξάγει διαβουλεύσεις με την Αυστρία για το θέμα αυτό και κατέληξε σε ικανοποιητική συμφωνία με τη χώρα αυτή· ότι πρέπει, επομένως, να εγκριθεί η συμφωνία αυτή,  ΑΠΟΦΑΣΙΖΕΙ:  Άρθρο 1  Η συμφωνία υπό μορφή ανταλλαγής επιστολών για τροποποίηση του προσωρινού διακανονισμού εναρμονισμένης στάσης μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας σχετικά με τις αμοιβαίες συναλλαγές τυριών εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία, δεσμεύοντας την Κοινότητα.  Βρυξέλλες, 5 Μαρτίου 1984.  Για το Συμβούλιο  Ο Πρόεδρος  M. ROCARD